paragraph_text: Za razliku od hrvatskog školskog sustava, koji je često kritiziran ali osim svojih mana ima i svoje vrline, američki školski sustav i dobar broj njihovih udžbenika je napisan na takav jednostavan način, da je prvi komentar nekoga tko poznaje engleski a nije se susreo s njihovim udžbenicima: "Pa ovo je za idiote". U toj razvijenoj kapitalističkoj državi postoji tržište za knjige koje opisuju pojedine ljudske djelatnosti potpunim laicima, pa su u zadnje vrijeme popularne knjige "za neznalice" (for dummies), no treba napomenuti da je to samo tržišna marka, a da je knjiga iste kvalitete i namijenjenih istim kupcima bilo i ranije. Sama ideja popisivanja najčešćih pitanja koja se vezuju uz neku struku/ljudsku djelatnost je hvalevrijedna, no danas takvi popisi postoje za sve, od ČPP u fizici, kemiji, matematici ili računarstvu, do raznoraznih opskurnih tema.